A szcientológia nemzetközi központja Kalifornia állam Riverside megyéjében
található, a neve „Golden Era Productions” vagy „Gold Bázis”.
A szcientológusok számára a Gold Bázis jelképezi
a szcientológia és Hubbard tanításainak csúcsát.
- A munkatársak azt mondják,
ez egy paradicsomi munkahely.
Munkahelyként nem is lehetne jobb.
- Itt élünk.
- Tényleg rendkívüli figyelmet fordítanak arra,
hogy jól érezzük magunkat,
és mindenünk meglegyen
még egy személyzeti fogorvos is.
- Minden házon belül van.
Minden tárgyi eszköz,
ami a munkavégzéshez kell.
Ebben a környezetben semmi nem tereli el a figyelmet.
A volt szcientológusok mást mondanak.
- Beszámoltunk az állítólagos testi bántalmazásokról
a szcientológia egyházban.
Ezek forrása több, magas rangú
ex-szcientológus,
és az egyház vezetőjét, David Miscavige-t vádolják ezzel.
- Engem öt különböző alkalommal vert meg
a szcientológia vezetője, David Miscavige.
- A nyakán kidudorodnak az erek,
én meg: „Mi a fene folyik itt?”
- Fogalmam sem volt, milyen bosszú
vagy büntetés vár rám,
ha csak egy rossz pillantást vetek
munka közben.
- Minden személy minden mozdulatát követik a bázison,
nehogy valaki megszökhessen.
- A szcientológia olyan képet fest
a világnak és még a szcientológusoknak is,
hogy a Gold Bázis maga a földi paradicsom.
Hogy ez a szcientológia technológiájának a csúcsa.
De nem. Tudom.
20 évig éltem ott.
1950: L. Ron Hubbard sci-fi író kiadja a „Dianetikát”.
Én vagyok a szcientológia könyvek szerzője.
Az a szándék és a cél, hogy az embert
olyan szellemi állapotba hozzuk,
amelyben meg tudja oldani a saját problémáit.
- Szcientológia szervezetek nélkül
a dolgok nem fognak megváltozni ezen a bolygón.
2013-ban, 35 év után, Leah nyilvánosan kilépett az egyházból.
A szcientológia lassú, évekig tartó megkérdőjelezése után...
Leah Remini látványos szakítása
a szcientológiával...
2016: Leah leleplezi a szcientológia visszaéléseit.
Amit a szcientológia tesz.
Megpróbálnak megsemmisíteni embereket.
Megpróbálják szétverni a családjukat, amikor elmennek.
Sok emberből kihozzák azt,
hogy hajlandó legyen harcolni ellenük.
Leah most lehetőséget ad arra, hogy megszólaljanak...
AZ ÁLDOZATOK
A szcientológia adómentes dollárokból
teszi tönkre emberek életét.
A TÚLÉLŐK
Nem ilyen életet akarok élni.
Véget akartam vetni az életemnek.
A HARCOSOK
Van, akinek egy évig tart. Van, akinek csak ahhoz 10 év kell,
hogy visszafejtse, hogyan manipulálták és befolyásolták
a gondolatait.
Ebben az évadban igazán arra kellett összpontosítanunk,
hogy miért képes a szcientológia
azt tenni, amit tesznek.
Azért, mert adómentességet kaptak.
Nekimennek ennek a dollármilliárdos
VALLÁSNAK
VÁLLALATNAK
BIRODALOMNAK
Azok a bátor emberek,
akik elmondták itt a történetüket,
nem hiába tették ezt.
Valami megmozdult.
Bemutatjuk az érveinket a világnak,
az FBI-nak, az USA adóhivatalának.
A legfontosabb teendőnk az,
hogy folyamatosan elmondjuk
az igazságot, és ők ezt teszik.
Folytatnotok kell a harcot.
Folytatnotok kell a harcot azért, amit helyesnek gondoltok.
LEAH REMINI: A SZCIENTOLÓGIA ÉS UTÓHATÁSAI
Fordítás: Clarus Animus Alapítvány www.clarusanimus.eu
Szia, hogy vagy?
Örülök, hogy találkoztunk. - Én is örülök.
- Jó újra látni téged. - Téged is.
Ma volt vezetőkkel fogunk beszélni
a Gold Bázisról,
akiket mind bántalmaztak,
és látták olyanok bántalmazását,
akik még mindig ott vannak.
Amy Scobee, Jeff Hawkins,
Marc és Claire Headley, és Mike Rinder,
mindnyájan a Gold Bázison éltek.
Ez a rész nyilván a Gold Bázisról fog szólni,
az ott történt visszaélésekről,
és az eltűnt vezetőkről.
Mert mindannyian tudjuk,
hogy ott tartják őket fogva. - Igen.
- Nos, a Gold Bázisról akartunk beszélni.
És ez érdekes, mert idefelé jövet
mondom Mike-nak, hogy „mi a helyzet?”
„Mit nem mondtunk még el? Már elmondtuk...”
Ő meg mondja: „Amúgy ezt még sosem mondtuk el.”
És ez hihetetlen, mert mind azt hittük,
hogy ez egy ismert történet és folyton mondogatjuk,
akkor miért nem csinál senki semmit?
A szcientológia egyház vitatja a műsor szereplőinek és állításainak hitelességét.
Az egyház nem kívánt részt venni a műsorban ezen rész adásba kerüléséig.
Itt megtekinthető, hogy a szcientológia mit állít az ebben a részben megjelenőkről:
aetv.com/aftermathletters
- 1978-ban L. Ron Hubbard filmet forgatott
a Golden Era Productions golfpályáján.
Eldöntötte, hogy ez terület ideális lenne
a szcientológia nemzetközi központjának,
és meg is vette.
Bár leforgatott ott egy filmet,
sosem élt ott.
Volt egy háza... Egy kis ház volt,
ami neki volt fenntartva.
L. Ron Hubbard eltűnése
Tárgyalást rendeltek el annak megállapítására, hogy él-e L. Ron Hubbard
"Senki nem tudja", hogy érhető el a 74 éves Hubbard.
"Soha nem találkoztam Mr. Hubbarddal úgy, hogy 18 éve vagyok az egyház tagja.
Nem tudunk vele kapcsolatba lépni." Heber Jentzsch, az egyház elnöke
Mindennek ellenére úgy alakítottuk ki,
hogy a terület biztonságos legyen a számára.
Biztonsági rendszert kapott arra az esetre,
ha Hubbard odalátogatott.
Kerítések és sorompók épültek,
meg minden, hogy megakadályozzon bárkit abban,
hogy a területre léphessen
bejelentkezés nélkül vagy észrevétlenül.
Máig ugyanez a célja a biztonsági intézkedéseknek.
- Igaz, hogy ez a nemzetközi központ,
de az átlag szcientológusok
nem tudhatják, pontosan hol van.
- Igen, titkos helyen volt,
én sosem tudtam, hogy hol.
- 1986-ban, miután L. Ron Hubbard meghalt,
Miscavige átvette a hatalmat a Gold Bázis felett.
1987-ben költözött oda,
ő lett a szcientológia capo di tutti capo-ja,
és az lett az állandó tartózkodási helye.
Miscavige átvette L. Ron Hubbard szerepét.
- Milyen más biztonsági rendszerek?
Nézzük csak. - Volt egy...
Minden héten „renováltunk”
minden szombaton,
„Ultra Barrier”-t tettünk a kerítések tetejére,
minden kerítésre, ami... ez ilyen
6-8 centis pengékből készített akadály.
Szóval ha kintről akartál bemászni,
vagy bentről ki,
azok jól összevagdostak.
Mikrofonokat tettünk a földre,
a telekhatáron kívül is.
- Vannak a kerítésen mozgásérzékelők
és fényszórók telepítve
az ingatlan körül,
úgy ki tudták világítani, mint egy baseballstadiont.
Ki volt világítva, mint a berlini fal.
- Meg a biztonsági őrök,
bármely pillanatban ugrásra készen,
és gyakorolták is az azonnali reagálást,
hogy még gyorsabbak legyenek.
- Voltak terepmotorjaik,
és egy terepjárójuk,
amivel bármilyen úton lehetett közlekedni.
Tehát még ha ki is szöksz a kerítésen át,
már tudnak is róla abban a pillanatban.
- Adódik ilyenkor az a kérdés, hogy
ha kijutsz a szabad világba,
ha átjutsz a kerítésen, mit számít,
hogy rád világítanak?
Kijutottál, nem?
- Igen, de nincs hova menni.
Az elhelyezkedése miatt 4-5 mérföld séta,
mire egyáltalán visszajutsz a civilizált világba,
addig meg bármi történhet. - Igen.
Hacsak nem vár rád valaki az országúton,
el fognak kapni...
Senkinek nem írhatsz levelet,
minden be- és kimenő postát felnyitnak és elolvasnak.
- Mit keresnek?
- Tudni akarják, gondolkozol-e a kilépésen,
hogy találkozz valakivel, hogy elmeséld,
"Figyu, David Miscavige
össze-vissza ver minket,
gyere mentsél már meg!"
- Néha telefont küldenek be a családtagok,
mondván: „Sosem hívsz minket.
Na, itt egy telefon.”
Azt is elkobozzák.
- Akkor nem is tudtatok telefonálni?
Nem. - A segélykérő számot hívni?
Nem. - Azt honnan tudtad?
- Belső telefonközpont van. Külső vonalra volt szükség
ha telefonálni akartál.
A telefonáláshoz...
a recepciót kellett hívni, és mondani, hogy
"Hívd nekem ezt a számot."
Megmondod a számot, ő tárcsázza neked,
aztán kapcsolja neked a személyt.
- Foglalkoztam a munkatársak képzésével,
a hangulatuk javításával, tanácsadással,
úgyhogy rengeteg történetem van arról,
mi mindent tettek azért,
hogy a munkatársak ne érhessék el könnyen
a kinti világot.
- Volt az a dolog, amit úgy hívtak,
hogy „környező területi tanács”. - Igen.
- És a környező területi tanács olyan emberekből állt, mint Claire
és mások, akik bizonyos pozíciókban
az egész bázis biztonságáért,
a munkatársak jóllétéért vagy ellenőrzéséért feleltek.
Hetente egyszer üléseztek, és volt egy listájuk...
- Lista. - A környező területi lista.
- A fenyegetésekről. Fenyegetéslistának hívták.
- És úgy kerültél rá a listára,
Marc, mondjuk, hogy
a személyes, bizalmas
szcientológia tanácsadásodon bevallottad,
hogy gondolkoztál már a kilépésen,
vagy hogy megvertek...
- Ja, bármi. - ...és ki akartál lépni.
- Bármi. - Bármi!
- Nem értettél egyet David Miscavige-dzsel.
- Ha David Miscavige azt mondta:
"ez a fickó bűnöket követett el",
nem számított, mit csinált,
végül jobban járt,
ha bevallott néhány bűnt,
különben addig vallatták
hónapokig, amíg azt nem mondta, hogy
„Igen, ezt meg ezt követtem el.” „Jól van.”
Mert akkor a téged vallató személy azt mondhatta, hogy
"igaza volt, uram, a fickó ezt meg ezt csinálta."
- Én is rákerültem a környező területi listára,
két hónapra, csak mert az akkori férjem
részt vett egy rendezvényen, ahová nem mehetett volna.
Tudnom kellett volna
és meg kellett volna akadályoznom,
de... még csak nem is találkoztunk soha.
- Szcientológusként,
és még úgy is, mint aki már elhagyta a szcientológiát,
és hallott már néhány ilyen sztorit,
még mindig tanulok valami újat.
Még mindig megáll tőle az eszem.
Még ma is úgy vagyok vele, hogy „mi van?”
Mi a büntetés,
ha szökni akarsz, de elkapnak?
Mi a büntetése?
- Amikor visszahoznak, fizikai munkára osztanak be,
úgymint: árokásás,
falak építése, betonkeverés.
- A nehéz fizikai munka majd ráébreszt,
mit is tettél,
és ez része a kezdődő eljárásnak,
hogy megtörjék az akaratod...
- Az akaratod. - A vágyad...
Azt, hogy le akarj lépni. Pontosan.
Csak erről szól. - Igen.
- Személyként újraprogramoznak,
hogy a kilépési vágyad... már ne legyen meg többé.
Hamis és rosszindulatú az a feltételezés, hogy „rácsok” felszerelésével tartanának
ott embereket akaratuk ellenére. Az egyház nem sért törvényt
a belső fegyelmi eljárása során, és semmilyen más területen sem.
A Golden Era Productions biztonsági rendszere az ingatlant hivatott védeni,
és nem sokban tér el a dél-kaliforniai filmstúdiók által használt rendszerektől.
Minden ellenkező feltételezés hamis.
Nem nehéz megjósolni, hogy Scobee milyen kitalációval fog előállni.
A saját vétkeit próbálja titkolni, miközben ugyanazokat a mítoszokat és rágalmakat
szajkózza már vagy nyolc éve.
Marc és Claire Headley-ről sem ártana tudniuk az igazat.
Egy rögeszméiktől hajtott kis csoport tagjai, akik a volt vallásuk támadásából
csinálnak pénzt, most éppen a Remini-Rinder TV-s valóságshow-ban szerepelve.
MEGLÓGÁSI GYAKORLAT: Egy szökött Sea Oreg megtalálásának
és visszahozatalának lépései.
- Azon néhány alkalommal, amikor sikerült lelépnem,
letepertek és visszacipeltek.
Az egyiket, aki letepert,
úgy hívták, hogy Chris Guider,
és régebben ausztrál profi rögbijátékos volt.
Nagydarab fickó volt,
és én nem tudtam mit kezdeni vele.
- Beszéljünk a „meglógási gyakorlatokról”.
Van egy gyakorlat, hogy ha valaki
átjut a kerítésen és elmenekül, hogy akkor mi lesz?
- Vannak erre emberek, nem is tudom,
olyan 50 ember a bázison,
és mindegyiküknek van kijelölt feladata.
Bizonyos embereknek a buszpályaudvarra kell menniük.
Bizonyos embereknek a reptérre kell menniük.
Néhánynak a taxitársaságokat kell hívogatnia,
hogy kiderítsék, hívott-e a környéken valaki taxit.
Elmennek minden helyi hotelba.
Elmennek a kórházakba.
Ha a személynek van mobilja,
azonnal bejelentkeznek a fiókjába,
és végignézik a híváslistát,
és kiderítik, kiket hívott.
Küldenek valakit az anyjához San Franciscóba,
csak hogy ott üljön a ház előtt,
arra várva, hogy felbukkan.
Mikor megtalálják a személyt, akkor keresnek valakit,
akit ismer,
vagy aki jó barátja.
Vagy ha egy családtagja,
aki szcientológus, hogy rábeszélje a visszatérésre.
Érted: „Figyu, te nem is akarsz igazán kilépni.”
- Én voltam a személy, akihez Miscavige odajött
gyakorlatilag minden reggel, hogy azt mondja:
„Volt meglógás?”
Azaz egy nem engedélyezett távozás...
- Várjon, mi az a „meglógás”?
- Egy nem engedélyezett távozás.
Valaki elmenekül vagy lelécel... - Meglóg.
- Elszöktek, leléptek. Meglógásnak hívtuk.
- Ahogy Marty mondta, minden reggel jelentettük
Miscavige-nek, miközben a fürdőköpenyében
még a reggeli első kávéját szürcsölgette.
És az volt mindig az első kérdése,
hogy „ki lógott meg?”
Paranoiás volt a gondolattól,
hogy valaki esetleg meglógott a bázisról,
mert ez volt az a hely,
amely a rémuralma alatt állt.
A Gold Bázis volt a központi helye
Miscavige szabályai alkalmazásának.
Bárki is hagyta el a bázist,
azt tudta, mi folyt ott.
Kategorikusan cáfolunk minden arra vonatkozó állítást, hogy Mr. Miscavige
egy „meglógási gyakorlatot” irányításával erővel akadályozta meg, hogy a munkatársak
elhagyják a Nemzetközi Bázist, illetve erőszakkal visszahozatta volna őket.
- Ha el valaki el akar menni,
és igazán, tényleg úgy gondolja, hogy el fog onnan menni,
akkor készen kell állnia
arra, hogy hajléktalan legyen.
Mert nem vincs végzettsége,
nem kaphat hitelt, nincs pénze,
nincsenek erőforrásai ahhoz, hogy bármihez is kezdjen.
Tehát amikor kihajt a bázisról,
vagy átmászik a kapun,
gyakorlatilag azt mondja, hogy
meg fogja próbálni
újrakezdeni a semmiből, és úgy, hogy senki nem lesz majd, aki segít.
- Ott élni, érted, évtizedekig,
hozzászoksz ezekhez a biztonsági intézkedésekhez,
de miután elmészl és visszagondolsz rá,
rájössz, mennyire őrült dolog volt ez.
Mert ha valahová menni akartál,
egy petíciót kellett írnod.
„Teljes munkatársi javaslat” volt a neve,
de inkább egy petícióra hasonlított,
amit a feletteseidnek írsz, és mindenkinek jóvá kellett hagynia.
És ha bármi rosszat is tettél, akkor nem engedélyezték.
De mindig kellett, hogy legyen veled valaki,
aki elkísért oda.
Így teljesen bezártak minket.
Teljesen elbátortalanítottak, és úgy érezted...
nem éri meg otthagyni ezt a fontos küldetést,
amit őrülten nyomulva próbálunk végrehajtani,
csak hogy a családdal foglalkozzunk.
Tehát ez... ez nagyon ritka, de ha mégis például
egy temetés vagy valami miatt,
ami rossz fényt vetne
a szcientológiára, ha nem jelennél meg,
akkor elengednek, de egy petíciót kell írnod,
és valakinek veled kellene mennie.
Például amikor apámnak szívrohama volt,
és kórházba került, menni akartam,
de nem engedélyezték,
hacsak nem fizettem azért, hogy valaki egész nap kísérgessen,
érted, hogy felügyeljen engem.
- És ő azért van ott,
hogy figyeljen és meg se próbálj elszökni.
- Igen, pont azért.
- Amikor az anyám meghalt, egy hétig tartott
a biztonsági ellenőrzésem,
mielőtt elhagyhattam a bázist és elmehettem a temetésére.
És mindenki megpróbált lebeszélni:
„Miért akarsz odamenni? Már úgyis halott.
Miért akarnál elmenni erre?”
Érted, ez a fajta hozzáállás.
- Hmm. - Úgy van.
Minden meglógásnál...
a Golden Era Productions... a szcientológia...
megváltoztatta a dolgokat.
Amikor Marc és Claire még ott voltak,
akkor Claire mehetett az optikushoz, érted?
És csináltathatott szemüveget.
Nos, mióta Claire meglógott az optikustól úgy,
hogy a hátsó ajtón kimenve
várt rá egy taxi,
mi nem járunk többet ahhoz az optikushoz.
Most ők mondják meg, melyikhez mehetsz,
de valaki, akiben megbíznak,
ott kell legyen veled végig,
mialatt a szemedet vizsgálják.
Tehát megváltoztatták az irányelveket,
hogy mit szabad az embereknek.
Kiképeztek titeket arra, hogy hogyan beszéljetek a hatóságokkal,
ha valaha is bejutnak a bázisra?
- Naná... - Persze.
- A bázison mindenkinek el kellett végeznie egy tanfolyamot.
- Ez volt a „Nemzetközi Bázis biztonsági és PR-tanfolyam”.
És ez a legelső dolog, amit megcsinálsz, ahogy beteszed oda a lábad.
- Amint megérkezel. - És mi van benne?
- Alapvetően az, hogy hogyan hazudj a hatóságoknak.
- Megtanítja neked a mesét.
Azt kell mondani: „a Golden Era Productions-nek dolgozok,
filmeket forgatunk a szcientológiának.”
- Ne adj ki semmilyen információt magadtól,
csak a kérdéseikre válaszolj.
És mikor kérdeznek, csak általánosságokkal válaszolj.
- A paradicsomban dolgozol, és rendkívül boldog vagy
és ez a kezdete és a vége is a sztorinak.
14 évig voltam a bázison.
Ebből 8 évig a
Vallási Technológiai Központban,
ami Miscavige csúcsszervezete.
Lényegében az volt a feladatunk,
hogy végrehajtassuk az utasitásait.
Igy aztán megbeszélések százain,
talán ezrein vettem részt.
Szó szerint esetek ezreit láttam,
ahogy David Miscavige testileg bántalmaz valakit.
Biztos akart lenni benne, hogy mindenki tudja,
mi vár rá, ha nem álltak be a sorba.
- Kb. 15 alkalommal láttam,
amikor tettlegesen bántalmazott embereket.
- 15 évig voltam a Gold bázison,
és David Miscavige testileg bántalmazott engem
5 vagy 6 különböző alkalommal.
Egyszer meg kellett írnom egy új szöveget
egy dianetika tájékoztató reklámhoz.
- Sok ilyet csináltam már,
és mind nagyon sikeres volt.
Tehát egy újat akartam csinálni,
hogy új életet leheljek az egész kampányba.
És behívtak egy értekezletre
egy nagy terembe, ahol a Lyuk is volt,
és ott volt kb. 30 ember,
a szcientológia teljes felső vezetése.
És elkezdte olvasni a szövegemet
szarkasztikus stílusban.
És azt mondja: „Mi ez a szar?”
Érted?
És egyre inkább belelovallta magát,
aztán felugrott az asztalra,
és végigszaladt azon.
Mint a „Mi a manó” című filmben.
Fel az asztalra, keresztülfut rajta,
rám veti magát,
és ütni kezdi az arcom.
Hawkins a tőle megszokott módon hazudik; ő csak egy hiteltelen szcientológiaellenes
médiaszereplő, akinek az állítólagos, ellene elkövetett bántalmazásról szóló
kitalált történeteit már több mint egy évtizede megcáfolták már.
- Minden verés, amit láttam,
a menedzsment konferenciatermében volt,
ahol a Lyuk is van.
És ez a másik dolog, hogy majdnem minden ember,
akit megvert,
a szcientológia felsővezetője volt.
Nem emlékszem, hogy valaha is megvert volna
egy alacsonyabb rangú munkatársat.
Mindig a vezetőket verte.
A szcientológia magasrangú vezetői voltak a szervezet arcai, és fotóik
gyakran megjelentek a szcientológia kiadványaiban.
- Guillaume az egyikük, aki még mindig ott van.
Látta valamelyikőtök, hogy őt is megveri?
- Sokszor láttam, ahogy David Miscavige testileg bántalmazza
Guillaume-t, különböző megbeszéléseken.
És ezt bármiért, attól kezdve,
hogy valamit elrontott
vagy Miscavige-nek nem tetszett egy kérdésre adott válasza.
Láttam ököllel ütni, lökdösni,
pofozni, fojtogatni,
nos, több száz alkalommal.
„Soha nem tapasztaltam és nem láttam olyat, hogy Mr. David Miscavige erőszakot
alkalmazott volna ellenem vagy bárki más ellen.
Aki mást állít, az hazudik.” - Guillaume Leserve
- Egyszer David Miscavige bement egy megbeszélésre,
megfogta Marc Yager és Guillaume fejét,
átkulcsolta a fejüket a karjával,
és olyan erősen szorította őket,
hogy az arcán kidudorodtak az erek,
és láthattad,
ahogy a karja és a feje bevörösödik attól,
ahogy a fejüket szorította,
és utána vérzett is a fülük.
„Teljesen alaptalan az a feltételezés, hogy Mr. Miscavige 2003-ban
összeütötte a fejem Mr. Marc Yager fejével.
Ez az incidens sosem történt meg.” - Guillaume Lesevre
- A legelső alkalom, amikor láttam, hogy
ahogy Miscavige bántalmaz egy munkatársat,
akkor a Sandcastle parkolójában voltam,
Clearwaterben, '96 márciusában.
És David Miscavige megtámadta Ray Mithoff-ot.
Ököllel ütötte és taszigálta a félelemkeltés jegyében,
amit kizárólag David Miscavige nyomott és irányított.
És ezt nem lehet összeegyeztetni
vagy kimagyarázni semmivel.
- Ray Mithoff magas fickó,
David Miscavige meg nagyon alacsony,
úgyhogy Ray-t vigyázzba ültette,
és úgy ütötte a füleit, csapkodta és öklözte,
és én végignéztem az egészet.
28 éve ismerem Mr. David Miscavige-t, de egyszer sem bántott, támadott meg,
ütött meg, rúgott meg vagy fojtogatott engem; soha nem kapott el, lökött a földre
vagy dobott át egy bútoron, és nem okozott nekem testi vagy lelki fájdalmat.
- Ray Mithoff
- Norman Starkey, alighanem több száz
alkalommal láttam a bántalmazását,
amikor Miscavige ököllel ütötte és lökdöste.
Ő... nos, Norman-nak hallókészüléke volt,
és Miscavige teljesen feltekerte neki a hangerőt,
hogy hallja azt a magas frekvenciájú visító hangot
Norman füleiből.
„Teljes hazugságok Claire Headley azzal kapcsolatos állításai, hogy
hogy Mr. Miscavige engem testileg bántalmazott volna.
Ezek az incidensek sosem történtek meg.” - Norman Starkey
Minden egyes megbeszélés, amin ott voltam,
Miscavige-dzsel és Norman Starkey-vel,
magában foglalta a bántalmazást.
- Megtámadott, ököllel ütött,
fellökött sokszor... nagyon sok más alkalommal.
- És ki látta ezt?
- A teljes holdudvar és mindenki...
- Én láttam. - Láttad ezt a verést?
- Én is ott voltam. - Ott voltál.
- Amy is ott volt. - Ott voltam.
- Ott voltam a ... a tárgyalóban.
Akkor, én...
- Marc Yager ott volt, Guillaume ott volt,
Ray Mithoff ott volt. Mindenki.
- Azért mondom ki ezt így hangosan,
meg még egyszer,
hogy az FBI és a helyi rendőrség
most talán megjegyzi a tanúk neveit,
és talán elmennek kikérdezni őket.
Talán megkérdezik tőlük, hogy látták-e ezeket a bűncselekményeket.
Mert azok, akiket említettél,
még mindig ott vannak a Gold Bázison.
- Azt gondolják, hogy ez a legnagyobb jó
amit tehetnek a legtöbb területen.
Ami jó David Miscavige-nek,
az jó a Föld bolygónak is, szó szerint.
A Lyukban voltam, amikor volt egy olyan versenyszerűség,
hogy arról írjunk hivatalos nyilatkozatokat,
hogy milyen csodálatos ember ez a David Miscavige.
Aki a legjobb szöveget írta arról, hogy
hogy milyen csodálatos fickó is ez a David Miscavige,
az kikerülhetett a Lyukból.
- Azt gondolom, ha a hatóságok és mások ténylegesen
megértenék ezt a helyzetet... hogy amikor ott benn vagy,
bármit megteszel, hogy megvédd a vallásodat.
Hazudsz. Megteszel bármit.
Mert ez a legtöbb jó,
mert ez az egyházad üdvözülése.
- Mindig mondtuk, hogy ha tudni akarják, miket csinált a szcientológia,
az évtizedeken át titkolt bűneiket,
mindössze egy razziát kell csinálni,
ahogy az FBI meg is tette sikeresen 19...
'77-ben.
- '77-ben... és... megszereztek mindenféle olyan adatot is,
amit nem is kerestek. Minden információ
a szcientológiában dossziékba van rendezve.
- David Miscavige minden szavát felveszik,
leírják és iktatják.
- Hol vannak ezek?
- Ez mind az 50-es épületben van.
Az... irattárban,
David Miscavige irodája mellett.
- Na, már csak azért is,
ezt tudatni fogom valakikkel,
és mire ez adásba kerül, biztos vagyok benne,
hogy lesz ott egy feljegyzés, hogy "Meg sem történt."
- Már megmondtuk az FBI-nak.
- Ó, már informáltátok az FBI-t?
- Úgy ám.
- Megmondtuk nekik, hol az irattár az 50-es épületben,
ahol az archivált anyagokat őrzik.
Hmm, minden... minden irattárat, ami a bázison van,
megjelöltünk egy térképen, és hogy hogyan jutnak be oda.
- Drónfelvételeket néztünk,
nem olyan drónról beszélünk,
amit egy kis távirányítóval reptetsz.
Repülőkről van szó,
amelyek több ezer méter magasan repülnek,
és hírszerzési minőségű felvételeket készitenek.
Az FBI mutatta ezeket a drónfelvételeket,
és ilyeneket kérdezgettek, hogy „Kik ezek az emberek?
Honnan jönnek? Ez az a hely, ahol a Lyuk van?
Azok mit csinálnak ott?
Miért van ott az a sok kocsi?”
Drónfelvételeket láttunk a bázisról,
amelyek állami megbízásra készültek.
- Be lehetett azonosítani a felvételeken látható embereket.
- És semmi nem történt?
- Én... beazonosítottam embereket,
ahogy odakint ácsorognak vagy sétálgatnak.
- És semmi nem történt? - Nem hát. Semmi.
Ahogy múltak az évek, Miscavige kiengedett embereket a Lyukból,
hogy megjelenhessenek a médiában.
Felöltöztették és kicsinosították őket,
kitessékelték az ajtón egy...
kísérővel, egy őrrel,
és... azzal a feladattal,
hogy bizonyítsák mindenkinek,
mennyire lojálisak, elhivatottak, igazi csapattagok is ők azzal,
ahogy megjelennek a médiában.
Tudom, mert én is ezt csináltam.
Valószínűleg többször csináltam, mint bárki más.
Az összes olyan állítás, úgy ahogy van,
a legnagyobb hülyeség.
Teljes és tökéletes hülyeség.
A szcientológia egyház tagadja a Lyuk létezését.
Komoly bizonyítékok támasztják alá, hogy Mike Rinder rájött, kifizetődőbb hazudni,
ezért a korábban általa elítélt módszert alkalmazva arra építette megélhetését,
hogy hazug történeteket áruljon a szcientológiáról.
Ezekre a „bizonyítékot” a hasonlóan fizetett hazudozók állításai jelentik csak.
2009-ben a média felkapta a szcientológia témáját, amikor számos volt tag
elkezdte nyilvánosan bírálni az egyházat.
- Akkor kezdtünk nyomozni,
mikor néhány korábbi vezető
beszélt a The St. Petersburg Times-nak Floridában,
azt állitva, hogy Miscavige több alkalommal is
megütötte a munkatársait.
Az egyház elutasítja ezeket a vádakat.
A VEZETŐ ERŐSZAKOS GYÓNTATÁSOKAT, MEGALÁZÓ RITUÁLÉKAT ALKALMAZ
- 2009-ben a The St. Petersburg Times
leközölt egy hosszú cikksorozatot
"Igazság eljárás" cimmel.
Én, Marty Rathbun meg még egy csomó ember,
mindannyian a Gold Bázisról,
részleteztük, mik mennek ott.
A szcientológia válaszolt, kezdetben annyit,
hogy „ez mind hazugság.”
„Nem a kérdés, hogy nekik van egy verziójuk, meg nekünk is van egy verziónk.
Ilyen dolgok sosem történtek, és kész.” - Monique Yingling, az egyház ügyvédje
De ahogy telt-múlt az idő, ezt megváltoztatták,
mert vállalhatatlanná vált az álláspont,
és azt kezdték szajkózni, hogy
nos, volt erőszak a Gold Bázison,
de azt mind Marty Rathbun és én csináltuk,
meg a többi ember, aki már lelépett.
- Először is, az állitásokból
semmi nem igaz.
Semmi olyan nem volt, ahogy leírják,
Mr. Miscavige nem tett ilyeneket.
- David Miscavige soha nem rugdosott senkit?
- SOHA. - Soha nem törölt képen senkit?
- SOHA. - Sosem fojtogatott senkit?
- Dehogy. Soha, soha, soha.
Részben emiatt volt, hogy Marty Rathbunt kirúgtuk,
emiatt a viselkedés miatt,
amiben tulajdonképp ő vett részt.
- Aztán előszedik a feleségeket... A felesé...
- Ja, az én ex-feleségem, meg Jeffé,
Marty Rathbuné és Tom DeVocht-é.
- Aha. - Mind ugyanazt mondták.
- Az ex-férjeik megvádolták
David Miscavige-et azzal, hogy látták
a sorozatos bántalmazásokat,
amelyeket Mr. Miscavige elkövetett.
Bármi is igaz ebből?
Nem. - Egyetlen szó sem.
Mr. David Miscavige nem ilyen.
Tom DeVocht-al aludtam több mint 20 évig,
minden porcikáját ismerem.
Se egyetlen karcolás, se egy kék folt, soha,
se egy monokli a szeme alatt. Semmi.
Nem is panaszkodott soha semmire személy szerint.
- És Catherine, Ön nagyon sokáig volt
Mike Rinder felesége.
Azt mondja, David Miscavige megverte őt
vagy 50 alkalommal, és egy csomóan mondják,
ők is látták, ahogyan Miscavige
Mike Rinderen éli ki a bosszúját.
- Mike Rinder... Mr. Miscavige sosem emelt kezet
Mike Rinderre.
35 évig éltem Mike Rinderrel,
minden négyzetcentit ismerek a testén,
bizonyára észrevettem volna.
- A szcientológia által előadott történetek
olyanok, mint a futóhomok, szó szerint.
Mondanak egy sztorit,
hogy kimásszanak egy helyzetből.
Aztán az a sztori válik a problémává,
mert nem volt igaz,
úgyhogy hazudnak egy másik mesét...
- Ezt mondom én is, Mike.
- És az rárakódik a következőre,
és végtelen képességük van arra,
hogy hazudjanak.
- Ezek nem új dolgok.
Évtizedeken át elkövetett visszaélések,
amelyek egyetlen személyhez vezethetők vissza...
David Miscavige.
Lehetséges, hogy mindegyikük hazudik?
Hogy mind csak kitalálták az egészet?
De miért tennék?
„Miscavige megütötte a munkatársakat, akik neki nem tetsző dolgokat csináltak...
a kegyeiből kiesett munkatársakat lefotóztatta,
majd céltáblának használta ezeket lőgyakorlatok során.”
Vicki Aznaran tanúvallomása 1994. április 4.
„Vicki Aznaran le lett váltva a Vallási Technológiai Központ (RTC)
elnöki és főfelügyelői tisztségéből. Ő maga mondta el tanúként, hogy miért...”
- David Miscavige nyilatkozata, 1994. február
- Ököllel ütött, nyakon ragadott, a földre lökött
számos nemzetközi vezetőt.
- Két kézzel megragadta Mark fejét,
ledöntötte a lábáról és beverte a fejét...
... a cseresznyefa szekrénybe.
- Hátranyúltam és éreztem, hogy vérzik a fejem.
- Miscavige azt mondta, hogy verjem meg a srácot egy bottal.
Ránéztem, és visszautasítottam.
Ezt nagyon komolyan vette tőlem.
- David Miscavige odament, megfogta a nyakkendőjét
és elkezdte a szekrényhez verni őt.
Aztán kidobta az utcára,
a letépett nyakkendőjével együtt.
- Ray Mithoff-ot odavágta a falhoz
megfogta az ingét, és érted,
így felnyomta.
És négykézlábra kényszerítette,
és egyszerűen csak megalázta.
- Szörnyű dolgokat láttam...
- Ipari mennyiségű bántalmazást.
- Ez nem az a szcientológia volt, amihez egykor csatlakoztam.
- Azt mondta: Hol az az „anyab*szó”?
És csak odajött és megütött,
halántékon vágott.
- Beszéljünk a Lyukról,
mert a szcientológusok sokszor elmondták,
hogy a Lyuk nem létezik, soha nem is létezett,
csak a képzelet szüleménye.
Én voltam ebben,
és tudom, hogy néhányatok ma itt
szintén megfordultak a Lyukban.
Hivatalosan egy irodaépület volt,
a nemzetközi vezetés irodája,
ami két dupla szélességű lakóépület-modulból állt,
összekapcsolva úgy,
hogy egy kivételével minden ajtó el lett torlaszolva,
kivéve a legelöl lévőt, ami előtt éjjel-nappal
egy biztonsági őr strázsált.
Az ablakok le voltak csavarozva,
hogy ennél jobban nem lehetett kinyitni őket,
hogy senki ki ne mászhasson rajtuk.
Több mint 100 ember volt ott,
éjjel-nappal bezárva oda,
szó szerint a földön aludva,
az étkezőből hozott maradékokkal etetve,
naponta egyszeri zuhanyzást engedélyezve,
kivéve, ha David Miscavige épp a bázison volt,
és nem akarta látni egyiküket sem.
Szóval ha ő is a közelben volt, akkor senki nem zuhanyzott.
- Figyu, Mike, te... Te nyilván...
Már beszéltél erről korábban,
de nem ebben a műsorban.
Hányszor is vertek meg? Mennyit becsülnél...
- Hát, legtöbbször azt mondom, hogy olyan 50 alkalommal,
David Miscavige által.
Azt gondolom, hogy ez egy elképesztően óvatos becslés.
Sokszor voltam... határozottan a célpontja
Miscavige haragjának.
- De... mégis ott maradtál, Mike,
mert ahogy a többi szcientológus is,
de úgy is, mint... amiken keresztülmentetek,
Sea Org tagok, arról azt hittétek, megérdemlitek,
legalábbis akkor. - Pontosan.
És szintén hittem, hogy az végzetes lenne
a házasságomnak, a gyerekeimnek, az anyámnak,
az apámnak, a testvéreimnek, mindenkinek.
Mindazonáltal végül eljutottam a pontra,
hogy el kell menjek innen.
Bárcsak korábban megtettem volna.
Hé, örülök, hogy megtettem,
és nem üldögélek ott még mindig,
mert még mindig ott lennék,
Guillaume-el, Ray Mithoff-al és a többi vezetővel.
- Mike, a Lyukban történtek később újra megtörténtek.
Vannak friss tanúnk, aki azt mondja, hogy
„Ott voltam, bezárva tartottak embereket,
a Golden Era Productions-ben, és senki sem távozhatott.”
Mindegyikőtök elment az FBI-hoz,
és mindössze annyit mondtak, hogy:
"Nos, ezek már elévültek."
- Szintén mondogatták,
hogy megdönthetetlen bizonyítékra van szükségük.
- Ez nem megdönthetetlen bizonyíték,
ami veletek történt?
- Mindketten hónapokig beszéltünk az FBI-nak,
minden egyes részletről,
ami ott folyik.
- Órákon át faggattak minket, egyenként.
Mindent felvettek, és úgy hiszem...
- Nem csak ők, én is,
Amy is, Jeff is, Marty Rathbun is.
- Olyan volt ez, mint a fény az alagút végén,
hogy végre valaki csinál valamit.
Valaki végre elhiszi, hogy bűncselekményeket
követnek el ezen a bázison.
de aztán senki nem csinált semmit.
Végre volt némi remény... Ó, istenem...
hogy... megmenthetjük a barátainkat,
még ha aztán szóba se állnak velünk majd ematt,
hogy tehetünk valamit, felszámolhatjuk azt a poklot,
aminek oly sok évig a részei voltunk.
- A saját irataik bizonyítják,
hogy mindvégig hazudtak nekünk.
- És mi történt?
- Az FBI azt mondta: „Megdönthetetlen bizonyíték kell.
Mindenkinek tanúskodnia kell, aki ott volt.”
- Ez olyan hihetetlen.
Miért nem csinálnak valamit,
ha egyszer ez mind igaz?
Nos, 2009-ben,
az FBI nyomozott
a szcientológiáról jelentett visszaélése után.
A Sea Org tagok biztonságos helyeken laknak és vannak tartva,
ahol napi 15 órákat dolgoznak.
A Sea Org tagok nem kapnak szabadnapokat, és csak korlátozott és felügyelt módon
léphetnek kapcsolatba olyanokkal, akik nem a bázisaikon élnek
vagy dolgoznak.
Minden bejövő és kimenő levelet felnyitnak és elolvasnak...
A Sea Org tagok útleveleit a biztonsági szolgálat őrzi.
A Sea Org tagokat oktatják arra, hogyan hazudjanak a kívülállóknak
és a hatóságoknak.
Hiába gyűjtötte össze ezeket az adatokat az FBI, az USA Igazságügyi Minisztériuma
végül nem indított büntetőeljárást.
A Headley házaspár munkaügyi pert indított a szcientológia ellen. Keresetüket 2010-ben
elutasították arra hivatkozva, hogy sokszor eljöhetettek volna a Sea Orgból, de mégsem
tették, valamint rájuk, mint lelkészekre, nem vonatkoztak egyes munkaügyi szabályok.
A fellebviteli bíróság 2012-ben helybenhagyta ezt a döntést, de
megjegyezték, hogy testi sértés vagy érzelmi megrázkódtatás szándékos okozása
miatt kellett volna perelni, ami jobban illett a bizonyítékokhoz.
- Elmondtátok a világnak, mi történt veletek.
Elmondtátok a lányotoknak, elmondtátok mindenkinek,
elmondtátok a családotoknak.
A szcientológusok is tudják, mi folyik ott.
Ezért háborít fel, amikor azt mondják,
ó, ha az emberek tudnák... Az emberek tudják!
És a szcientológusoknak elég dühöseknek kellene lenniük ahhoz,
hogy ne akarjanak ott tagok lenni,
ahol ilyenek történnek.
Hinniük kellene az OSA volt vezetőjének...
- Tudom. - Vagy a volt ennek
vagy a volt annak, akik ott voltak...
El kellene hinniük ezt a sok hasonló történetet.
Meghívunk titeket, hogy gyertek el, és beszéljetek ezekben a részekben.
- Nem kaptok érte pénzt. - Nem.
- Nem kaptok... mégcsak... mit adunk nektek,
sütit és...?
Úgy értem...
Nem is rendes sütit, inkább csak kekszet.
Semmi hasznotok abból, hogy itt vagytok.
Akkor miért beszéltek erről?
- Abban a reményben, hogy talán abbahagyják ezeket a bűnöket,
hogy talán egyszer újra láthatom az anyukám.
- Ó.
- Sajnálom. - Ne szabadkozz.
- Ez annyira frusztráló... - Tudom.
Tudom.
- Tudtam, hogy nem fogjuk megúszni a forgatást sírás nélkül.
Nekem majdnem sikerült. Nekem majdnem sikerült.
Francba, Claire. Francba, Claire.
Adok egy zsepit.
- Már mindenki... - Sajnálom.
Nem tudtam, hogy ez lesz.
- Éveket töltöttünk... életünk nagyobb részét,
az emberi jogokért küzdve, gondoltuk,
helyesen cselekszünk...
- Borzasztó áldozatok árán... - Borzasztó...
- A semmiért. - Igen.
- Nem épp semmiért, hanem hogy elveszítsük a családunk.
De nem számít, mert... úgy hiszem
nagyon nagy értéke van annak, hogy leleplezzük ezt a mechanizmust,
hogy működik ez, meg minden mást,
mert kell legyen módja annak,
hogy a hatóságok is rájöjjenek, mi is folyik ott.
És végül rá fognak jönni,
hogyan tudnak valami hatékonyat tenni, hogy megállitsák.
Ez nem mehet tovább,
és mindig úgy éreztem, hogy a többi ember odakint,
akik nem ismerik a szcientológiát,
el akarják hinni, hogy nem lehet,
hogy ilyen megtörténhet most.
De igenis lehetséges,
és ezért kell folytatnunk a leleplezésüket.
- Ezek az emberek elmentek a hatóságokhoz,
elmentek az FBI-hoz.
Néhányuknak már elévült az esete.
Megtörtént, amit reméltünk, hogy megtörténik,
valaki megint megszökött.
Mert azt mondták, ha lenne egy új ember,
az talán segithetne.
És megvan az az új ember, aki azt mondja: „ez megtörtént,
és most is ez zajlik, és ott voltam és láttam.”
„Láttam és tanúsithatom.”
Valerie Haney 37 évig volt szcientológus. Három évig Shelly és David Miscavige
asszisztenseként dolgozott.
2016-ban lépett meg a Gold Bázisról.
2017-ben jelentette a hatóságoknak, hogy miket tapasztalt ott.
- Ismerem azokat, akiket most láttatok.
Velük voltam a Gold Bázison.
Én is láttam, amiről ők beszámoltak.
A Lyuk létezett, és megvolt akkor is, amikor eljöttem.
Azok a verések megtörténtek,
és akkor is ez folyt, amikor eljöttem.
Nem maradt abba, mikor Mike és Marty elment.
Az egyetlen felelős azért, hogy mindez megtörténhetett:
David Miscavige.
„Többször is megerősítette, hogy nem volt része rossz bánásmódban,
és nem látott olyat, hogy mással ilyenek történtek volna.
Azt is vállalta, hogy soha nem tesz szcientológiaellenes nyilatkozatokat.
Senki nem mondta neki, hogy jókat mondjon az Egyházról.
Senki nem kényszerítette arra, hogy bármit is aláírjon.”
a szcientológusok ügyvédi levele Valerie Haney ügyében